Sibiu

Sibiu (en latín: Cibinium, en úngaru: Nagyszeben, en alemán: Hermannstadt) es el mayol municipiu i la capital del distritu de Sibiu, en Rumanía. Es un emportanti centru económicu i coltural de Transilvania, i entri 1692 i 1791 fue la capital del Prencipau de Transilvania. Sigún el censu de 2011 tien una puebración de 147245 habitantis. La ciá hue fundá pol colonus sajonis de Transilvania nel sigru XII, que le dierun el nombri de Hermannstadt. Nel sigru XVIII s’aconvirtió ena capital de la Transilvania austrohúngara i el centru políticu delos alemanis ena provincia. Sibiu passó a sel parti de Rumanía dantis de 1918, i ata la II Guerra Mundial era la ciá más emportanti pala minoría alemana de Rumanía. Entoncis esperimentó régimis dictatorialis duranti los añus dela ocupación nazi i endispués comunista. Al final dessa época, nel periodu dela revolución rumana de 1989 se registrun víctimas mortalís ena ciá. Amás ubu cientus de pressonas herias, i quantiosas pérdidas materialis i colturalis. En recuerdu deste episodi Sibiu fue declará comu “ciá mártil”. Debiu a la su diversidá étnica consecuencia dela su turbulenta estoria, la ciá presenta una arquitetura variá. Nel sigru XXI, las autoridais de Sibiu d’oríginis sajonis, án realizau una serii d’emportantis reformas que, entri otras cosas, án restaurau i peatonalizau las tres praças entrelazás que presidin el centru urbanu. Los sus barrius estoricus son delos mejol preservaus del país, i sus fortificacionis medievalis án siu mantenias, lo que contribuyó en 2007 a que la ciá juessi designá —juntu con Lussemburgu— Capital Uropea dela Coltura. Ellu constituyó un símbulu emportanti porque pola primera vezi dantis dela caía del Muru de Berlín, una ciá ena antigua Uropa del Esti fue elegía pa lleval essi títulu. El riu Cibin passa pola ciá, i la çona geográfica de Sibiu es una delas regionis más visitás de Rumanía. Toponimia No está claru si el riu Cibin da o recibi el nombri dela ciá de Sibiu. El nombri la ciá puedi derival del nombri bulgaru-turcu Sibin<Sebin<Säbin, que quizaquí quier decir "alegración". Una versión arcaica del nombri rumánu Sibiu es Sibiiu, mientras qu'un nombri pueblerinu obsoletu es Sâghii, antaño escrebíu Sîghii. El su nombri en ungaru es Nagyszeben ("Grandi Sibiu"), o coloquialmenti Szeben. En alemán se llama Hermannstadt ("Ciudá de Hermann"), mentras que nel dialetu sajón de Transilvania se conozi pol nombri Härmeschtat. En idish, se llama סעבעןSeben u הערמאנשטאטHermanshtat. Varias otras lenguas tamién tienin las sus propias variantis del nombri la ciá, cumu el checu Sibiň, el polacu Sybin, el serbocroata Sibinj, el búlgaru antiguu Sibin (Сибин) i el nombri propuestu en esperantu Sibio. Estoria Los primerus documentus dela ciá datan de 1191, quandu el papa Celestinu III la mencionó col nombri de Cibinium. Fue construía sobri las ruinas dun asentamientu romanu pol colonus alemanis originarius dela región del Rin-Mosela, i esperimentó un considerabli desenvolvimiento conómicu i políticu ena Edá Meya. En 1241 la ciá fue conquistá i parcialmenti destruía duranti la invasión tártara. Inque a ellu, a finalis desse sigru se construyó en Sibiu el primer ospital dela atual Rumanía, i pal sigru XIV el pueblau ya era un emportanti centru comercial ena región. Assin, en 1376 los artesanus s’agrupun en 19 gremius diferentis, i paulatinamenti Sibiu s’aconvirtió ena más emportanti delas sieti ciais con presencia alemana, que dierun a Transilvania el nombri de Siebenbürgen en Lengua alemana (literalmenti "sieti ciais"). Consecuentimenti, Sibiu fue la sedi dela Universitas Saxorum, l'Assamblea d'Alemanis en Transilvania, a corrienti de desenvolvimiento, en 1380 se menciona pola primera vezi la escuela de Sibiu, una delas ochu escuelas sajonas dela época. Aprosimadamenti en 1530 encetó a funcional l'impreta de Sibiu que fue la primera de Transilvania. Allí s’imprimió en 1544 el Catecismu rumanu, el primer libru no escritu en latín de Rumania. Nel sigrunXVII, la opinión púbrica reconocía a Sibiu comu la ciá más oriental dela esfera uropea; era tamién el puntu oriental más estremu al que llegaban las rutas postalís del Sacro Imperio Romanu Germánicu. Edá Moerna L’abertura en Sibiu del primer tiatru ena atual Rumanía en 1788 s’enmarca en movimientu que permitió que la ciá juessi considerá comu unu delos centrus colturalis más emportantis dela región duranti el sigru XIX|. Nella se fundó el Bancu Albina, el primeru de propiedá rumana i, tamién, l’Asociación Coltural ASTRA (Asociación Transilvana pala Literatura i la Coltura rumanas). Amás, en 1817 s’inauguró el Museu Brukenthal, primer museu ena atual Rumanía. En 1860, endispués del reconocimientu dela Ilesia Ortodoxa Rumana nel Imperiu Austrohúngaru, Sibiu se convirtió ena su sé metropolitana. Ogañu se considera a la ciá cumu la tercel en cuantu a emportancia religiosa ortodossa en Rumanía. Entri la Revolución úngara de 1848 i el añu 1867 (el añu del Ausgleich), Sibiu fue el puntu de reunión dela "Dieta de Transilvania", que abía adquiríu la su forma más representativa endispués del acuerdu del Imperiu pa estendel el derechu a votu ena región. Otrus itus deste periodu son la primera gastadura dela eletricidá ena atual Rumanía i enaguración dela primera línea elétrica del sudesti d’Uropa en 1896, i la puesta en marcha del segundu tranvía eléctricu d’Uropa en 1904. Tamién se construyó el primer zoológicu del país en 1928. Endispués del fin dela Primera Guerra Mundial, cola disolución de Austria-Hungría, Sibiu pasó a formal parti del Reinu de Rumanía. La mayoría dela su puebración era de ascendencia alemana (ata 1941), inque tamién aía emportantis comunidais de rumanus i úngarus. Dendi 1945 Dendi el fin dela Segunda Guerra Mundial n'Uropa en 1945, la mayol parti dela puebración d’origen alemán emigró a Alemaña. Duranti la revolución rumana de 1989, Sibiu contó 99 muertus i centenares de heríus, abatíus por francotiradoris d’éliti, ametrallaus u disparaus dendi los elicópterus del ejércitu. En recuerdu destus acontecimientus se puein observal dambas dos placas de mármol, enfrentás a una distancia de 20 metrus ena calli dela Revolución. Ena una están grabaus los nombris delos 25 oficialis i suboficialis del menisteriu del Interior abatíus el 22 de diziembri de 1989. Ena otra se recuerda a los seis soldaus fallecíus el mesmu día. Endispués del derrocamientu del réximen de Nicolae Ceaușescu cumu consecuéncia dela revolución, en 1990 se encetó en Sibiu el procesu contra el su iju Nicu Ceaușescu. Esti negó sel un genocida i aseguró avel amogañau a sus pairis pa evital más muertis. Sigún el periodista Hermann Tertsch, duranti el su testimoniu ena primera sesión del tribunal militarl, el acusau “se fue creciendu a lo largu dela sesión, se mostró mu locuaz i se permitió enclusu bromas nel relatu sobri los trágicus hechus que siguierun al levantamiento”. A mediaus delos añus 1980, el su pairi aía hechu nombral a Nicu lídel delas Juventudes Comunistas, que era un trampolín pa acedel al cargu de secretariu general del Partíu Comunista Rumanu. Endispués lo ascendierun a secretariu local del partíu i jehi absolutu de Sibiu. En 2004, Rumanía pasó a sel unu delos Estaus biembrus dela Unión Uropea. Ellu permitió que Sibiu huisi designá cumu Capital Uropea dela Coltura en 2007. Amás, el 9 de mayu de 2019, coincidiendu cola celebración del Día d’Uropa, los líderis dela Unión Uropea (UE) suscribierun en Sibiu una declaración ena que manifestarun la su disposición “pa debatil i encaral el su huturu común” nel contestu dela campaña a las eleccionis al Parlamentu Uropeu dese mes. El documentu publicau baju el títulu de "Declaración de Sibiu". Entri los ábati 1400 abitantis d’origen alemán que permanecierun ena ciá ata 2011, s’alcuentra Klaus Iohannis, el atual presidenti de Rumanía, elegíu en 2014. Ellu nu empidió que abondus abitantis dela ciá se destacaran enas protestas en Rumania de 2017-2019. Sigru XX Endispués dela Primera Guerra Mundial, cola disolución del Imperiu austrohúngaru, Transilvania, i con ella Sibiu, passó a formal parti de Rumanía en 1918. Duranti esti periodu, Sibiu siguió siendu un centru coltural i económicu emportanti, inque la su composición demográfica cambió pol mor dela II Guerra Mundial i el régimi comunista que le siguió. Duranti la Segunda Guerra Mundial, la minoría alemana de Sibiu, comu otras minorías alemanas n'Uropa del Esti, se vió afetá polas políticas del régimi nazi. Endispués dela guerra, muchus alemanis fuerun deportaus o emigrarun a Alemaña. El régimi comunista en Rumanía, que duró dantis de finalis delos añus 40 ata la Revolución rumana de 1989, tamién tuvo un emportanti impatu en Sibiu. Duranti esti periodu, se llevó a cabu una política d’industrialización i coletivización que cambió la conomía i la sociedá dela ciá. La Revolución rumana de 1989, que derrocó al régimi comunista de Nicolae Ceaușescu, tamién tuvu consecuencias en Sibiu. La ciá fue unu delos escenarius delos violentus enfrentamientus entri las fuerzas del régimi i los manifestantis. Sigru XXI Ogañu, Sibiu es una ciá moerna i próspera que conserva un ricu patrimoniu estóricu i coltural. En 2007, juntu con Luxemburgu, hue designá Capital Uropea dela Coltura, lo que supusu un emportanti impulsu pal turismu i el desenvolvimiento dela ciá. Sibiu destaca pola su arquitetura medieval bien conservá, polas sus praças estóricas i polos sus museus, entri los que destaca el Museu Brukenthal. Tamién es conocía polos sus eventus colturalis, comu el Festival Enternacional de Teatru de Sibiu. La ciá s’a convertiu nun destinu turísticu popular en Rumanía, atrayendu visitantis de tol el mundu que vienin a descubril la su rica estoria i la su vibranti coltura. La restauración del centru estóricu i la promoción del turismu coltural án contribuíu a la revitalización dela ciá i a la su conversión nun exemplu de desenvolvimiento sostribau nel patrimoniu. Aministración El gobiernu dela ciá está encabeçau por un alcaildi. Dendi 2014, el cargu lo sostieni Astrid Fodor del Foru Democráticu delos Alemanis de Rumanía (FDGR/DFDR), que sustituyó a Klaus Iohannis, quien se convirtió nel 5ᵘ pressidenti de Rumanía. Iohannis, un sajón de Transilvania, fue alcaildi dendi 2000 ata 2014, inque los alemanis étnicus ogañu representan menus del 2% dela puebración de Sibiu. Las decisionis son aprobás i discutías pol gobiernu local (Consiliu local) compuestu por 23 concejalis elegíus. Sibiu es la capital del Condau de Sibiu. L'alcaldessa ogañu de Sibiu es Astrid Cora Fodor, elegía en 2016 pol Foru Democráticu delos Alemanis en Rumania (FDGR). Entri 2008 i 2014 trebajó col anterior alcaldi de Sibiu, i dendi el 2 de diziembri de 2014 fue alcaldesa enterina de Sibiu. En Sibiu tuvun nacencia Klaus Iohannis (presidenti de Rumania dendi 2014) i Radu Vasile (primer menistru de Rumania 1998-1999). Amás Octavian Goga quien tamién hue primer menistru de Rumanía entri 1937 i 1938, vivió en esta ciá. Distritus dela ciá Sibiu dividia enos seguintes distritus: Centru estórico (dividiu en ciá alta i baxa ) Center (sul-oesti del centru estóricu) Broscărie Dumbrăvii Gușterița (Prantilla:Langx) Hipodrom I, II, III, IV Lazaret Lupeni Piața Cluj (nombrá assin por Cluj) Reșița (nombrá assin por Reșița) Ștrand Terezian Tilișca Tineretului Trei Stejari Turnișor Țiglari Valea Aurie Vasile Aaron Veteranilor de Război Viile Sibiului Geografía i clima Sibiu s’alcuentra cerca del centru geográficu de Rumania. Enclavá ena depresión de Cibin, la ciá está situá a 20 km delas montañas Făgăraş, a unus 12 km delas montañas Cibin i a unus 15 km delas montañas Lotru, que bordean la depresión ena su sección suroesti. Los límitis norti i esti de Sibiu los horma la meseta de Târnave, que desciendi hacia el valli Cibin a través dela colina Guşteriţa. Pola ciá pasan el ríu Cibin i carreteras nacionalis i enternacionalis. Sibiu es tamién un emportanti ñu ferroviariu de Rumanía, ya que s’alcuentra ena entersección delas líneas prencipalis esti-oesti i norti-sur. El clima es templau-continental, con temperaturas medias d’entri 8 i 9 °C. Demografía El Istitutu Nacional de Estatística de Rumania estimaba qu'en 2017 el municipiu tenía 169.317 abitantis (númeru d’abitantis por cada ária de 1.400 ab./km²). Sigún el censu de 2011 tenía 147.245 abitantis (númeru d’abitantis por cad’arrea de 1.200 ab./km²), lo que haci de Sibiu la 14.ª mayol ciá rumana en términus de puebración. En 2011, la composición étnica era la siguienti: 95,9% rumanus, 1,6% úngara (magiaris), 1,1% sajonis de Transilvania (alemanis) i 0,4% ciganus. La puebración desminuyó 4,9% entri 2002 i 2011 i creció ábati 15% entri 2011 i 2017. Ata 2011, Sibiu aía perdíu al 90 % dela su puebración d’origen alemán, que se vió reducía a algú más de 1400 pressonas. Col tiempu i el desenvolvimientu económicu dela ciá, la puebración de Sibiu a íu aumentandu progresivamenti. Estas son las fechas delos úrtimus 150 añus: 1850: || 12.765 abitantis 1900: |||| 21.465 abitantis 1930: |||||||||| 49.345 abitantis 1941: |||||||||||||| 63.765 abitantis 1948: |||||||||||||| 60.602 abitantis 1966: |||||||||||||||||||||| 109.515 abitantis 1977: |||||||||||||||||||||||||||||| 151.005 abitantis 1992: |||||||||||||||||||||||||||||||||| 169.610 abitantis 2002: ||||||||||||||||||||||||||||||| 155.045 abitantis 2011: |||||||||||||||||||||||||||||| 147245 abitantis Grupus étnicus El desglosi étnicu a través delos añus en Sibiu es el siguienti: